થરાદ પાલિકા દ્રારા સફાઇ કામદારોની ભરતીપ્રક્રિયા કરાતાં તેમાં રાજ્યમાંથી 96 જેટલી અરજીઓ આવી હતી.જે પૈકી ૭૧ જેટલા અરજદારો દોડી આવ્યા હતા.જોકે માત્ર 11 જગ્યાઓ જ ભરવાની હોઇ અનેક અરજદારો ગ્રેજ્યુએટ પણ હોઇ ફરજીયાત કામગીરીના અનુભવ સામે તેમની શૈક્ષણિક લાયકાત નજરઅંદાજ પણ કરવી પડે તેવી સ્થિતી સર્જાઇ હતી.પરંતુ સફાઇકામદારની ભરતી માટે ભીડ જોતાં બેકારીના વધેલા ચિંતાજનક પ્રમાણ અંગે પણ ચિંતન થતું સાંભળવા મળ્યું હતું. થરાદ નગરપાલિકાના પુર્વ પ્રમુખ પથુભાઇ રાજપુતના કાર્યકાળમાં દ્રારા શહેરમાં સફાઇ કામદારોની 22 જગ્યાઓ મંજુર કરવામાં આવી હતી.